Head uut aastat! Selle rõõmu ja tervitusega kohtusid õpetajad täna koolimajas. Ootasime koolitajat, kes tulemas Tallinna Ülikooli Avatud ülikooli täiendõppekeskusest. Koolituspäeva teema "Õpetaja suhtlemisalane kompetentsus" ( lektor Irene Kukk) värskendas psühholoogiaalaseid teadmisi inimese erinevas arenguetapis erinevas keskkonnas. Oli juttu laste ja täiskasvanute enesehinnangutest, vabakasvatusest ja vabaduse kasvatusest, suhtumisest endasse, teistesse ja oma tulevikku, erinevatest käitumisviisidest, väärtuste kujundamisest, Internetiruumi "sulgunud" noortest ja veel paljust aktuaalsest ja huvitavast. Õpetajad on oma peres ka emad-isad. Kas emaks-isaks olemine on ikka iseenesestmõistetav ja selle rolli täitmine lihtne?
Kuna lapse arengu kujunemisel on oluline teineteistmõistev koostöö
kool-laps -kodu, siis selle liidu kindluse mõttes soovitan niisuguseid koolitusi igale mehele, naisele; igale emale, isale.
Meeldivat koostööd!
Fotod M Lindault